**Felsőtárkány Község Önkormányzat Képviselő-testületének**

**1/2015. (II.13.) önkormányzati rendelete**

**az Önkormányzat 2015. évi költségvetéséről**

Felsőtárkány Község Önkormányzat Képviselő testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva az önkormányzat 2015. évi költségvetéséről az alábbi rendeletet alkotja:

1. §

1. A rendelet hatálya kiterjed Felsőtárkány Község Önkormányzatára (a továbbiakban: Önkormányzat), az önkormányzati hivatalra (a továbbiakban: Közös Hivatal), az önkormányzat fenntartásában álló költségvetési szervekre, az önkormányzat többségi tulajdonában álló gazdasági társaságokra, az önkormányzati támogatásban részesített magánszemélyekre, jogi személyekre és jogi személyiséggel nem rendelkező szervezetekre.

1. Az önállóan működő és gazdálkodó szervek külön-külön alkotnak egy-egy címet a (3) bekezdés szerint.
2. Önállóan működő és gazdálkodó költségvetési szervek, intézmények:

|  |  |  |
| --- | --- | --- |
| 1. | Felsőtárkány Község Önkormányzata | Felsőtárkány, Fő út 101. |
| 2. | Felsőtárkányi Közös Önkormányzati Hivatal | Felsőtárkány, Fő út 101. |
| 3. | Felsőtárkányi Általános Iskola és Alapfokú Művészetoktatási Iskola | Felsőtárkány, Fő út 157. |
| 4. | Felsőtárkányi Óvoda | Felsőtárkány, Ady Endre utca 59. |
| 5. | Felsőtárkányi Közművelődési Intézmény | Felsőtárkány, Fő út 350. |

2. §

Felsőtárkány Község Önkormányzata a 2015. évi költségvetésének

1. **bevételi főösszegét 379.466 ezer Ft-ban,**
2. **kiadási főösszegét 379.466 ezer Ft-ban**

állapítja meg.

3. §

(1) Az 2. §-ban megállapított bevételi főösszeget bevételi forrásonként az alábbiak szerint határozza meg:

|  |  |  |
| --- | --- | --- |
| 1. | Költségvetési támogatás | 161.532 ezer Ft |
| 2. | Átengedett központi adó | 8.000 ezer Ft |
| 3. | Saját bevétel | 159.900 ezer Ft |
| 4. | Támogatásértékű bevétel | 11.567 ezer Ft |
| 5. | Intézmények saját bevétele | 6.715 ezer Ft |
| 6. | Előző évi pénzmaradvány | 31.752 ezer Ft |
| ***7.*** | ***Összesen:*** | ***379.466 ezer Ft*** |

(2) A bevételi főösszeg fejezetek, címek, alcímek, jogcímek, előirányzati csoportok és kiemelt előirányzatok szerinti megoszlását az 1. sz. melléklet tartalmazza.

(3) Az 2. §-ban meghatározott kiadási főösszeg részletezését az alábbiak szerint határozza meg:

|  |  |  |
| --- | --- | --- |
| 1. | Személyi jellegű kiadások | 137.525 ezer Ft |
| 2. | Szociális hozzájárulási adó | 34.909 ezer Ft |
| 3. | Dologi kiadások | 115.208 ezer Ft |
| 4. | Ellátottak pénzbeni juttatása | 7.650 ezer Ft |
| 5. | Felhalmozási kiadások | 0 ezer Ft |
| 6. | Átadott pénzeszközök | 65.870 ezer Ft |
| 7. | Tartalék | 18.304 ezer Ft |
| ***8.*** | ***Összesen:*** | ***379.466 ezer Ft*** |

(4) A kiadási főösszeg fejezetek, címek, alcímek, jogcímek, előirányzati csoportok és kiemelt előirányzatok szerinti megoszlását az 2. sz. melléklet tartalmazza.

(5) A 2.§.-ban megállapított 379.466 ezer Ft kiadási főösszeget az alábbiak alapján hagyja jóvá:

a) Felsőtárkányi Közös Önkormányzati Hivatal költségvetése 66.410 ezer Ft

b) Felsőtárkányi Óvoda 62.017 ezer Ft

c) Felsőtárkányi Közművelődési Intézmény 29.795 ezer Ft

d) Felsőtárkány Község Önkormányzata önkormányzati feladat ellátásához kapcsolódó költségvetése 221.244 ezer Ft

(6) A 2015. évi költségvetés bevételeinek és kiadásainak összefoglaló Mérlegét és Pénzforgalmi mérlegét a 3. számú melléklet tartalmazza.

(7) A gördülő tervezés kertében az önkormányzat 2015-2017. évekre vonatkozó várható előirányzatait a 6. számú melléklet tartalmazza.

(8) Az év várható bevételi és kiadási előirányzatainak teljesüléséről az előirányzat felhasználási ütemtervet a 4. számú melléklet tartalmazza.

(9) A Felújítási előirányzatokat célonként, a felhalmozási kiadásokat feladatonként az 5. számú melléklet tartalmazza.

(10) Az önkormányzat polgármesterének az átmeneti gazdálkodásról szóló elszámolását a 7. számú melléklet.

(11) A Képviselő- testület a közvetett támogatások tekintetében az alábbiakat hagyja jóvá:

a) Adókedvezmény az önkormányzati adórendeletekben nem szerepel, adómérséklést a költségvetésben nem terveztünk.

b) Ellátottak térítési díjának illetve kártérítésének méltányossági alapon történő elengedését, valamint egyéb kedvezményeket nem alkalmazunk.

c) Ingyenes teremhasználatot 1088 órában 2 740 000 Ft értékben adunk településünk civil szervezeteinek.

4. §

(1) A rendelet hatálya kiterjed az Önkormányzatra, valamint költségvetési szerveire.

(2) Az Önkormányzat költségvetési szervei:

1. Felsőtárkányi Közös Önkormányzati Hivatal
2. Felsőtárkányi Óvoda
3. Felsőtárkányi Közművelődési Intézmény
4. a kijelölt szerv, amely a gazdálkodási feladatok ellátásával megbízásra kerül Felsőtárkányi Közös Önkormányzati Hivatal.

melyek az Államháztartásról szóló 2011.évi CXCV. törvény alapján címrendet alkotnak.

5. §

1. Az Önkormányzat létszámkeretét a képviselőtestület a 2. számú mellékletben feltüntetettek szerint állapítja meg.
2. A közszolgálati tisztviselők cafetéria - juttatásának éves összege: 200.000,- Ft, mely fedezetet biztosít az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is.
3. A polgármester cafetéria juttatásának éves összege külön egyedi Képviselő-testületi döntésen alapul.
4. A közalkalmazottak, munkatörvénykönyves munkavállalók (kivéve a közhasznú foglalkoztatottakat) Erzsébet utalvány juttatásának éves összege: 96.000,- Ft, mely után az önkormányzat fizeti az egyes juttatásokhoz kapcsolódó, a juttatást teljesítő munkáltatót terhelő közterheket.

6. §

1. Felsőtárkány Község Polgármestere 100.000,- Ft-ig vállalhat kötelezettséget a költségvetésben biztosított felhasználási kereten belül.
2. A költségvetésben szereplő előirányzatokon túl csak:
3. közvetlen életveszély
4. intézmény működésének akadályoztatása
5. azonnali intézkedést igénylő ügyek esetén

vállalhat kötelezettséget a Polgármester - szintén 100.000 Ft-ig - a költségvetési tartalék terhére.

7. §

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönt.

(4) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért a jegyző felelős.

**Záró rendelkezések**

8. §

1. Ez a rendelet a kihirdetése napján lép hatályba, de rendelkezéseit 2015. január 1. napjától kell alkalmazni.

Felsőtárkány, 2015. február 12.

dr. Juhász Attila Simon Hegyiné Kertész Zsuzsanna

polgármester jegyző

***Záradék:***

Kihirdetve 2015. február 13.

Hegyiné Kertész Zsuzsanna

jegyző